Lodge-eienaar in beskuldigdebank oor ‘verkragting’Argieffoto Johann Dreyer sal Donderdag weer in die Port Elizabeth-streekshof verskyn wanneer landdros Lionel Lindoor na verwagting uitspraak sal lewer op een aanklag van verkragting en twee aanklagte van seksuele aanranding teen Dreyer. Twee vroue het vandeesweek via video-verbinding teen Dreyer getuig oor die beweerde voorvalle wat glo in 2014 plaasgevind het. Albei vroue was ten tyde van die voorval werknemers van Dreyer. Hulle het Dinsdag hul getuienis afgesluit. Die staat het ook Dinsdag sy saak afgesluit. Dreyer is die eienaar van talle bekende verblyfplekke, waaronder Beacon Lodge, Crow’s Nest en die King’s Tide Boutique Hotel langs Port Elizabeth se strandfront.